open-index/open-wikipedia-markdown huggingface dataset:
Jessica Jerome

**Jessica Jerome** (født 8. februar 1987 i Jacksonville, Florida) er en amerikansk skihopper som representerer Park City Nordic Ski Club.

Hun debuterte internasjonalt med 30.-plass (av 40 deltakere) i kontinentalcupen for menn i Westby 26. januar 2002. Hennes eneste seier i et internasjonalt renn var i et FIS-renn (forløperen for kvinnenes kontinentalcup) i Schönwald 21. februar 2004. I selve kontinentalcupen har hun som best 2.-plass i Park City 2. oktober 2005 og på Lillehammer 13. og 14. september 2008 (alle på plast), samt en rekke tredjeplasser. Sammenlagt i kontinentalcupen er 3.-plass i sesongen 2005-06 hennes beste plassering.

I det første senior-VM for kvinner i Liberec i 2009 ble hun nummer 6.

Under VM på ski 2011 i Holmenkollen kom hun på 14.-plass i normalbakke. Daniela Iraschko vant dette rennet, foran Elena Runggaldier og Coline Mattel.

## Kontinentalcupseiere vinter 2004-2011 (tilsvarende verdenscup)

## Referanser


## Eksterne lenker
*
Lübeck bispedømme

**Lübeck bispedømme** var det eneste protestantiske fyrstbispedømmet i Det tysk-romerske rike.

Bispedeømmet ble grunnlagt rundt år 970 i Oldenburg som et ledd i den slaviske misjonen. Metropolitanbispedømmet var Bremen erkebispedømme. På grunn av flere slaviske opprør ble bispesetet gitt opp fra 983 til 1043 og igjen fra 1066 til 1149. Setet ble så flyttet til Bosau, og i 1160 til Eutin. Domkapitelet befant seg i Lübeck, men på grunn av tallrike konflikter mellom byen og biskopen beholdt han for det meste sin residens i bispeslottet i Eutin.

Fra middelalderen var Lübeck bispedømme et fyrstbispedømme, dvs. biskopen ble riksfyrste med stemme i riksdagen og var samtidig verdslig hersker over et såkalt høystift. Høystiftet var mye mindre enn bispedømmets kirkelige utstrekning, og bestod bare av små områder ved Eutin og Bad Schwartau samt noen mindre tomter i Lübeck.

Under reformasjonen gikk bispedømmet mellom 1531 og 1542 over til den protestantiske troen. Domkapitelet fortsatte imidlertid å velge biskoper. Selv om kirken offisielt betegnet dem som *administratorer* (siden de som protestanter ikke var godkjent av paven), beholdt de tittelen *fyrstbiskop* og sin rang som riksfyrste. Fra og med 1586 valgte domkapitelet alltid et medlem av hertughuset Holstein-Gottorp som fyrstbiskop. Denne praksisen ble anerkjent i freden i Westfalen (1648). Dermed var fyrstbiskopen av Lübeck den eneste protestanten blant de geistlige riksfyrstene.

Paven anerkjente derimot ikke det protestantiske fyrstbispedømmet som etterfølger av det opprinnelige. Ifølge den katolske kirkens syn ble bispedømmet opphevet i 1648, hvorpå dens territorium tilfalt det apostoliske vikariat i nord. Likevel beholdt paven retten til å velge fire av representantene til Lübecks domkapitel.

Gjennom *[[Reichsdeputationshauptschluss]]* i 1803 ble fyrstbispedømmet sekularisert og omvandlet til et verdslig fyrstedømme. Hertugen av Oldenburg, som allerede fra 1773 hadde vært fyrstbiskop av Lübeck i personalunion, ble innsatt som fyrste av Lübeck.
Ozzy Osbourne & Randy Rhoads: Tribute

***Ozzy Osbourne & Randy Rhoads: Tribute*** er et heavy metal-musikkalbum og Ozzy Osbournes andre konsertalbum som soloartist.

Albumet ble utgitt 19. mars 1987, fem år etter at Randy Rhoads døde, som en hylles til Rhoads, som var med i bandet fra 1979 til 1982. Det ble utgitt på nytt 22. august 1995 og i 2002. Det skulle egentlig vært utgitt i 1982, men ble skrinlagt da grunnet dødsfallet til Rhoads. 

## Sporliste
# «I Don't Know» – 5:40 (fra *[[Blizzard of Ozz]]*)
# «Crazy Train» – 5:19 (fra *[[Blizzard of Ozz]]*)
# «Believer» – 5:08 (fra *[[Diary of a Madman]]*)
# «Mr. Crowley» – 5:37 (fra *[[Blizzard of Ozz]]*)
# «Flying High Again» – 4:17 (fra *[[Diary of a Madman]]*)
# «Revelation (Mother Earth)»  – 5:58 (fra *[[Blizzard of Ozz]]*)
# «Steal Away (The Night)»  – 8:04 (fra *[[Blizzard of Ozz]]*)
# «Suicide Solution»  – 7:46 (fra *[[Blizzard of Ozz]]*)
# «Iron Man» – 2:50 (fra *[[Paranoid (album)|Paranoid]]*)
# «Children of the Grave» – 5:57 (fra *[[Master of Reality]]*)
# «Paranoid» – 2:59 (fra *[[Paranoid (album)|Paranoid]]*)
# «Goodbye to Romance» – 5:33 (fra *[[Blizzard of Ozz]]*)
# «No Bone Movies»  – 4:02 (fra *[[Blizzard of Ozz]]*)
# «Dee» – 4:22 (fra *[[Blizzard of Ozz]]*)

## Personell
* Ozzy Osbourne – vokal
* Randy Rhoads – gitar
* Rudy Sarzo – bassgitar
* Tommy Aldridge – trommer
* Don Airey – keyboard

## Eksterne lenker
*
Bromma i Hallingdal

**Bromma**, også kjent som **Børtnes**, er et lite sted i Nesbyen kommune i Hallingdal på vestsida av Hallingdalselva, 13 km sør for Nesbyen. Bromma er egentlig navnet på den innsjø-lignende delen av elva som renner forbi, også kalt Brommafjorden, og ble mer vanlig å bruke som navn på stedet etter at det ble navn på den nå nedlagte Bromma stasjon på Bergensbanen, som ligger på østsida av elva.

Den nedlagte stasjonen er eneste bebyggelse på østsida. Det er ingen bruforbindelse mellom Bromma stasjon og Børtnes-sida, så trafikken til og fra stasjonen gikk med båt på sommeren og med ferdsel over elveisen på vinteren.
Besançon erkebispedømme

**Besançon erkebispedømme** er et romersk-katolsk erkebispedømme i det østlige Frankrike. Erkebispesetet er Besançon ved elven Doubs i Jurafjellene.

## Historie
Besançon bispedømme ble grunnlagt i det 2. århundre og er erkebispesete siden det 4. århundre. Sammen med kongeriket Burgund kom Besançon (tysk *Bisanz*) i 1033 til Det hellige romerske rike av den tyske nasjon, noe som gjorde erkebiskopen til tysk-romersk riksfyrste. Da Besançon ble fri riksstad i 1307, ble erkebiskopens verdslige innflytelse begrenset til et lite territorium (erkestiftet) i byens omegn. 1678 kom Besançon ved freden i Nijmegen til Frankrike, men det lille erkestiftet forble en tysk-romersk eksklave frem til 1792. Erkebiskopen forble sågar en av de fem tysk-romerske fyrsterkebiskoper (ved siden av Köln, Mainz, Salzburg og Trier) og beholdt sin stemme i riksdagen helt frem til 1803.

Besançon hadde gjennom hele middelalderen to suffraganbispedømmer, nemlig Basel og Lausanne bispedømme. Også Besançon hadde enkelte sogn i dagens Sveits, men disse ble i 1780 og 1819 byttet mot Basels og Lausannes franske sogn. Etter at Napoleon hadde erobret de tyske områdene på Rhinens venstre side, ble i 1802 Metz, Nancy og Strasbourg løst fra sine tidligere metropolitanbispedømmer (hhv. Trier og Mainz) og overført til Besançons kirkeprovins. Samtidig ble Autun og Dijon bispedømme flyttet fra Lyons til Besançons kirkeprovins. Derimot ble Basel og Lausanne immediate (dvs. løst fra erkebiskopen og stilt direkte under Den hellige stol). Mens Neuchâtel var under fransk styre (1806&ndash;1814), ble den senere kantonen midlertidig løst fra Lausanne bispedømme og lagt til Besançon erkebispedømme.

1822 ble flere tidligere endringer omgjort: Autun og Dijon ble flyttet tilbake til Lyon erkebispedømme. Samtidig ble Verdun, Saint-Dié og Saint-Claude bispedømme, som alle hadde blitt opphevet under den franske revolusjonen, gjenopprettet i Besançons kirkeprovins.

Etter at Alsace og Lorraine kom til Det tyske rike, ble Metz og Strasbourg i 1874 immediate bispedømmer. Den siste endringen skjedde i 1979, da Belfort-Montbéliard bispedømme ble opprettet med 137 av Besançons sogn.
## Eksterne lenker
*
Vardåsen skole

**Vardåsen skole** kan vise til:

* Vardåsen skole (Asker) i Asker i Akershus
* Vardåsen skole (Kristiansand) i  Kristiansand i Vest-Agder

## Se også
* Vardeåsen nærmiljøsenter i Skedsmo i Akershus
Kim Durhuus

**Joakim Suni Durhuus** (født 1967) er en færøysk politiker og forretningsmann fra Hósvík. Han møter fra desember 2022 som varamann på Lagtinget. Han representerer Javnaðarflokkurin.

## Liv og virke
Han ble første gang valgt inn i kommunestyret i Hósvíkar kommuna i 1988, 21 år gammel. Han var formann/borgermester fra 1. januar 1993 til august 1994, da han drog utenlands for å studere.

I 2005 ble Hósvík innlemmet i Sunda kommuna, hvor Kim Durhuus ble valgt inn i kommunestyret. Han var kommunens borgermester fra 2009 til 2012.

Han etablerte i 2003 grossistfirmaet KD Seafood, som for det meste selger laks.

## Referanser
Bergheim (Nesbyen)

**Bergheim** er et lite sted, ei grend, i Nesbyen i Hallingdal på østsida av Hallingdalselva, like ved kommunegrensa mot Flå. Bergheim er en liten eiendom, midt mellom gårdsbrukene *Søre Berg* og *Nordre Berg*. Bergheimvegen går gjennom stedet.

Bergheim var tidligere en holdeplass på Bergensbanen. Men ble endret til fjernstyrt stasjon og kryssingsspor da denne delen av Bergensbanen fikk fjernstyring i 1984. 

## Referanser
Fulaerji kullkraftverk

** Fulaerji kullkraftverk** er et kullkraftverk i storbyprofekturet Qiqihar i regionen Heilongjiang i det nordlige Kina. Det har en installert produksjonskapasitet på 1425 MW fordelt på 9 turbiner à 25 MW installert på 1950-tallet (Nr 1), og 6 turbiner à 200 MW installert 1987-89 (Nr 2). Anlegget ble påbegynt i 1952 og stod ferdig med de første turbinene i 1955.  Andre byggetrinn foregikk 1982/84 – 1987/89.

Operatør (eier) er konglomeratet China Huadian Group.

## Eksterne lenker
* CHG – kraftverkets hjemmeside.
Vatne skule

**Vatne skule** kan vise til:

* Vatne barneskule i Haram i Møre og Romsdal
* Vatne ungdomsskule i Haram i Møre og Romsdal

## Se også
* Vatne skole i Sandnes i Rogaland
Cliffside kullkraftverk

**Cliffside kullkraftverk** er et kullkraftverk utenfor Mooresboro i Cleveland County, delstaten Nord-Carolina i det østlige USA. Lokasjonen er på grensen mellom Cleveland County og Rutherford County. Det har en installert produksjonskapasitet på 781 MW fordelt på 5 enheter. Brenselstypen er kull. Anlegget stod ferdig i opprinnelig utgave i 1940.

I 2006 hadde hele anlegget utslipp på 4.199.413 tonn CO2.

## Se også
*Liste over verdens største kullkraftverk

## Referanser


## Eksterne lenker
* Electric Generating Capacity 2008 – EIA, USAs energidepartement. Besøkt 4. juli 2010.
* Beskrivelse av anleggene i delstaten med lenke til hvert kraftverk - SourceWatch. Besøkt 4. juli 2010.
* Coal-fired power plants  – Duke Energy. Besøkt 3. juli 2010.
Mátra kullkraftverk

**Mátra kullkraftverk** er et kullkraftverk i Ungarn. Det har en installert produksjonskapasitet på 624 MW, fordelt på 5 turbiner. Dette er landets større kraftverk målt etter effekt. Anlegget ble påbegynt omkring 1975 og stod ferdig i 1980. Brenselkilden er lignitt.

De totale CO2-utslippene i 2008 var ca. 6&nbsp;240&nbsp;300 tonn.

## Se også
* Liste over verdens største kullkraftverk

## Referanser


## Eksterne lenker
* IndustCards – «Coal- and Lignite-Fired Plants in Hungary».
Oroszlany kullkraftverk

**Oroszlany kullkraftverk** er et kullkraftverk i Ungarn. Det har en installert produksjonskapasitet på 260 MW, fordelt på 4 like store5 turbiner. Dette er et av landets større termiske kraftverk målt etter effekt. Anlegget ble påbegynt omkring 1960 og stod ferdig i 1963. Brenselkilden er lignitt.

## Referanser


## Eksterne lenker
* IndustCards – «Coal- and Lignite-Fired Plants in Hungary».
Sergej Khlebnikov

**Sergej Anatoljevitsj Khlebnikov** russisk: **Сергей Анатольевич Хлебников** (født 27. august 1955 i Sortavala, død 12. juni 1999 i Moskva) var en sovjetisk skøyteløper som deltok i de olympiske vinterleker 1980 i Lake Placid, USA og 1984 i Sarajevo i daværende Jugoslavia.

Khlebnikov vant to olympiske sølvmedaljer under vinter-OL 1984 i Sarajevo. Han kom på andreplass på både 1 000- og 1 500 meter i hurtigløp på skøyter, bak Gaétan Boucher fra Canada.  

## Personlige rekorder

## Referanser




## Eksterne lenker
* 
*  Sergej Khlebnikov på www.ISU.html.infostradasports.com
*  Sergej Khlebnikov på Jakub Majerski's Speedskating database (Adelskalender distanser og sammenlagt)
René Schöfisch

**René Schöfisch** (født 3. februar 1962 i Øst-Berlin) er en østtysk tidlgere skøyteløper som deltok i de olympiske vinterleker 1984 i Sarajevo i daværende Jugoslavia. Han har også konkurrert på rulleskøyter.

Schöfisch vant to olympiske bronsemedaljer under vinter-OL 1984 i Sarajevo. Han kom på andreplass både på  meter og  meter skøyter. På  meter bak Igor Malkov fra Sovjetunionen og svenske Tomas Gustafson og på den doble distansen bak de samme, men nå med svensken først.

## Personlige rekorder

## OL-medaljer
* 1984  Sarajevo -  Bronse i hurtigløp på skøyter, 5 000 meter  Øst-Tyskland
* 1984  Sarajevo -  Bronse i hurtigløp på skøyter, 10 000 meter  Øst-Tyskland

## Referanser


## Eksterne lenker
*
Suicide Solution

**Suicide Solution** er en sang fra musikkalbumet *[[Blizzard of Ozz]]* (1980), Ozzy Osbournes debutalbum som soloartist.

Sangen ble skrevet som en hyllest til Bon Scott, etter at han døde 19. februar 1980. Riffet ble skrevet av Randy Rhoads, og teksten av Osbourne og Bob Daisley. På originalinnspillingen deltar Ozzy Osbourne (vokal), Randy Rhoads (gitar), Bob Daisley (bassgitar) og Lee Kerslake (trommer).  Sangen blir også fremført på konsertalbumet *[[Ozzy Osbourne & Randy Rhoads: Tribute]]*, innspilt i 1981 og utgitt i 1987. Sangen har på dette albumet samme besetning, unntatt at Tommy Aldridge spiller trommer.

## Rettssak
Osbourne ble saksøkt av foreldrene til John McCollum, en tenåring som skjøt seg i hodet mens han hørte på sangen. Osbourne måtte møte i retten 13. januar 1986. Det ble påstått at det var innspilt skjulte beskjeder i teksten, mens Osbourne nektet på dette fullstendig. Daisly hevder at ordet «solution» var ment som ordet for en «væskeoppløsning», og ikke for «løsning», som retten mente (Suicide Solution = *Selvmords-løsning*). Forsvaret påsto at sangen handler om alkohol, og det å drikke seg ihjel, og var på ingen måte en oppfordring til noen om å begå selvmord. Osbourne ble frikjent, og det viste seg at McCollum led av depresjon.

En annen tenåring, 14-år gamle Eric A. fra Minnesota, skjøt seg selv med en rifle i kaliber .22 Long Rifle. Foreldrene prøvde å legge skylda på Osbourne, AC/DC, Judas Priest, Black Sabbath og Mötley Crüe. Osbourne var hovedmålet, grunnet sangen« Suicide Solution». 14-åringen hadde vært oppslukt av heavy metal, og hadde blant annet prøvd å kontakte døde musikere.

## Ozzy-album med Suicide Solution
*1980: *[[Blizzard of Ozz]]* – originalversjon
*1987: *[[Ozzy Osbourne & Randy Rhoads: Tribute]]* – konsertversjon med Randy Rhoads på gitar
*1993: *[[Live & Loud]]* – konsertversjon med Zakk Wylde på gitar
*2003: *[[The Essential Ozzy Osbourne]]* – originalversjonen fra *[[Blizzard of Ozz]]*
*2005: *[[Prince of Darkness (album)|Prince of Darkness]]* – konsertversjonen fra *[[Ozzy Osbourne & Randy Rhoads: Tribute]]*

## Se også
*Dream Deceivers
Sunny Afternoon

«**Sunny Afternoon**» er en hitsingel av gruppa The Kinks, skrevet av bandets leder Ray Davies. Låta ble senere inkludert på LP-en *[[Face to Face]]*, og ga også tittel til et samlealbum i 1967.

Sangen har i likhet med deres forrige singel et visst Music Hall-preg, noe som brøt radikalt med den rå, upolerte rocken og gitarriffene de var blitt kjent for. Samtidig viste dette veien vider både for bandets musikalske utvikling og for Ray Davies som en av rockens største lyrikere og skarpeste iakttakere av engelsk middelklasseliv.

Singelen ble utgitt 3. juni 1966, og klatret helt til topps på de britiske platebaromentrene 7. juli 1966, og ble der i to uker. Den nådde nummer 1 i Irland 18 juli 1966. I Norge toppet den både VG-lista og Ti i skuddet. I USA nådde den opp til nummer 14. "Sunny Afternoon" ble plassert som nummer 200 på Pitchfork Medias list over de 200 beste sangene fra 1960-tallet.

Lanseringsvideoen for singelen viser bandet opptre i snøføyka.

## Norske versjoner
Prima Vera og Finn Evensen har skrevet teksten til norske coverversjoner. Prima Veras versjon bærer tittelen «Svunnen tid». Evensens versjon heter «Unni i fra Son».

### Innspillinger

## Trivia
*Sangen er etter årtusenskiftet blitt brukt i en reklametrailer for Bulmers Irish Cider (Magners).
*Sangen har blitt tatt opp på en rekke artister og gruppers repertoar. Stereophonics fremfører den på DVD-en *[[Live at Morfa Stadium]]*. Tidligere vokalist i indierockgruppa Space, Tommy Scott har tatt den med på albumet *Reload*, Jimmy Buffett på albumet *[[Fruitcakes]]* fra 1994, og Bob Geldof på gjenutgivelsen av *The Vegetarians of Love*. Tom Jones har også gjort sin versjon av låta på det suksessfulle come-back album *[[Reload]]* i 2000.

## Referanser


## Eksterne lenker
* Official Ray Davies Web Site
* The Official Ray Davies Forum – "The Old Grey Board"
*  The Official Ray Davies Forum on YouTube
Natalja Glebova

**Natalja Grigorjevna Glebova** (født **Natalja Grigorjevna Sjive**, russisk: **Наталья Григорьевна Глебова** født **Шиве**; født 30. april 1963 i Kemerovo) er en tidligere sovjetisk skøyteløper som deltok i de olympiske vinterleker 1984 i Sarajevo og 1988 i Calgary.

Sjive vant en olympisk bronsemedalje under Vinter-OL 1984 i Sarajevo. Hun kom på tredjeplass på 500 meter skøyter, bak Christa Rothenburger og Karin Enke fra Øst-Tyskland.

## Personlige rekorder

## Referanser




## Eksterne lenker
*
Opatovice kullkraftverk

**Opatovice kullkraftverk** er et kullkraftverk i Tsjekkia. Det har en installert produksjonskapasitet på 360 MW, fordelt på 6 like store turbiner. Dette er et av landets større kraftverk målt etter effekt. Anlegget ble påbegynt omkring 1955 og stod ferdig i 1959. Brenselkilden er brunkull. Operatør er energiselskapet International Power plc. Fra 1997 ble det bygd ut kalkstein-basert renseanlegg som gir gips-produksjon fra anlegget.

De totale CO2-utslippene gikk litt ned i 2008 og var ca. 2&nbsp;476&nbsp;000 tonn, mens det samme årets kvote som var 2,57 mill tonn.

## Se også
* Liste over verdens største kullkraftverk

## Referanser


## Eksterne lenker
* 
* IndustCards – «Coal- and Lignite-Fired Plants in the Czech Republic».
Agnam-Goly

**Adnam-Goly** er en landsby i Sahel-ørkenen landsby i det nordøstlige Senegal. Per 2020 har byen et innbyggertall på 5&nbsp;325. Landsbyen ligger under Matam-administrasjonen av Matam-regionen, ca. 630 kilometer (390 miles) nordøst for Dakar, ved bredden av Senegal-elva.
## Eksterne lenker
*
Jan Ykema

**Jan Jelte Ykema** (født 18. april 1963 i Harlingen) er en nederlandsk tidligere skøyteløper som deltok i de olympiske vinterleker i 1984 i Sarajevo og 1988 i Calgary.

Ykema vant en olympisk sølvmedalje under Vinter-OL 1988 i Calgary. Han kom på andreplass på 500 meter skøyter, bak Uwe-Jens Mey fra Øst-Tyskland.

## Personlige rekorder

## Se også
* Liste over flaggbærere for Nederland under OL

## Referanser


## Eksterne lenker
*
Gerard Kemkers

**Gerard Kemkers** (født 8. mars 1967 i Groningen) er en nederlandsk tidligere skøyteløper som deltok i de olympiske vinterleker 1988 i Calgary.

Kemkers vant en olympisk bronsemedalje under Vinter-OL 1988 i Calgary. Han kom på tredjeplass på 5&nbsp;000 meter skøyter, bak Tomas Gustafson fra Sverige og Leo Visser fra Nederland.

Etter at han la opp som skøyteløper i 1991, har han med stor suksess fortsatt som trener. For privatlaget TVM har han blant annet trent Ireen Wüst til åtte OL-medaljer, og Sven Kramer til syv OL-medaljer.

## Personlige rekorder

## Eksterne lenker
* 
*
Axel Leverin

**Axel Leverin** (født 1859 i Borås, død 1905 i Fredrikstad) var en svenskfødt portrettfotograf i Norge.

Fra 1886 drev Leverin sitt fotoatelier og -forretning i Karl Johans gate 15 i Kristiania. Bjørnstjerne Bjørnson skrev i 1892 til xylograf Gustav Emil Holter at Leverin var den som hadde tatt det beste portrettet av ham i den senere tid. I 1894 slapp han også til for å fotografere Henrik Ibsens stuer på Victoria Terrasse.

I 1894 var Leverin med på å stifte den første fotografiske interesseforeningen i Norge. Mot slutten av 1890-tallet var Leverin også etablert i Halden og i Fredrikstad. Da "Foreningen for fattige børns bekledning" ble stiftet i Fredrikstad den 12. november 1903, på initiativ fra frimurerne, ble Leverin valgt til formann, og ble sittende med dette vervet til sin død.

Forretningene i Fredrikstad og Halden ble drevet videre som Leverins Eftfl. G.S. Sollem.

## Noter og referanser


## Litteratur
* Bonge, Susanne: *Eldre norske fotografer*. Universitetsforlaget. Bergen 1980.

## Eksterne lenker
*
En spennende dag for Josefine

**«En spennende dag for Josefine»** (Svensk tittel: **«En spännande dag för Josefine»**) er en sang med melodi og svensk tekst av Benny Borg. Den norske oversettelsen er av Arne Riis.

En versjon med det svenske dansebandet Schytts lå på Svensktoppen i én uke, på en niendeplass 20. oktober 1974.

Den har også blant annet blitt spilt inn på plate av Curt Haagers og av Göran Lindbergs orkester.

## Norsk versjon
Inger Lise Rypdal med Knut P. Knutsens orkester utgav den på singlen Talent TS 017 i 1973. Den lå på den norske VG-lista i 22 uker i 1974, hvorav i åtte uker på en førsteplass. Sangen var også inkludert på albumet *Fra 4 til 70* (Talent TLS 4002) i 1973.

## Handling
Sangen handler om en pike som blir ertet på skolen, fordi hun kommer fra et annet land og har mørkere hudfarge enn de andre.

## Referanser
Akira Kuroiwa

**Akira Kuroiwa** (født 6. september 1961 i Gunma), japansk skøyteløper som deltok i de olympiske vinterleker 1984 i Sarajevo og 1988 i Calgary.

Kuroiwa vant en olympisk bronsemedalje under vinter-OL 1988 i Calgary. Han kom på tredjeplass på 500 meter skøyter, bak Uwe-Jens Mey fra Øst-Tyskland som vant med ny verdensrekord 36,45 og Jan Ykema fra Nederland. Kuroiwa var kun en hundredels sekund bak Ykema.

## Personlige rekorder

## Referanser




## Eksterne lenker
* 
*  Akira Kuroiwa på www.ISU.html.infostradasports.com
*  Akira Kuroiwa på Jakub Majerski's Speedskating database (Adelskalender distanser og sammenlagt)
* Intervju med Akira Kuroiwa på japansk: del 1, del 2, del 3, del 4 og del 5. (.html) Besøkt 12. juli 2016
*  Bilder av Akira Kuroiwa på SpeedSkatingPhotos.info/DesgPhoto.com
François Webber

**François Webber** (født 1819 i Frankrike, død 1864) var en katolsk prest og madagaskarmisjonær tilhørende jesuittordenen. 

Han ankom øya Bourbon (nå: *Réunion*) i 1844, og der fikk han trykket sin fransk-malagassiske ordbok. Senere reiste han incognito til Madagaskar, der han ankom som assistenten *Joseph* for legen Jean Milhet-Fontarabie. Vel ankommet i Tananarive arbeidet han i nært samarbeid med dronning Ranavalona I.
Saab 9000

**Saab 9000**, er en personbil produsert av Saab, første generasjon i årene 1984&ndash;1992, og andre fra 1992 til 1998.

Saab 9000 var Saabs første storklassebil. Modellen ble erstattet av Saab 9-5 høsten 1997 (modellåret 1998).

## Historie
Saab 9000 ble lansert i 1984 og markerte et nytt steg i Saabs bilproduksjon. 9000 var større enn Saab 900 og viste at SAAB hadde intensjoner om å ta seg inn i et nytt markedssegment. Modellen fikk god omtale blant annet for god plass, gode kjøreegenskaper og høyt sikkerhetsnivå.

9000 ble utviklet i nært samarbeid med FIAT-konsernet og dette var et velkomment tilskudd i den økonomisk hardt pressede personbilavdelingen i daværende Saab-Scania. Hos Fiat finner man søskenmodellene Fiat Croma, Lancia Thema og Alfa Romeo 164. Slektskapet er tydeligst mellom Saab 9000, Fiat Croma og Lancia Thema. Disse modellene har flere felles deler, mens Alfa Romeo 164 bare har samme understell. Alle fire modellene benyttet det felles utviklede «Type Four Chassis». Saab 9000 har eksempelvis identiske dører og frontrute med Fiat Croma. Designen var ved Giorgetto Giugiaro mens Björn Envall "saabifiserte" Fiat Croma/Lancia Thema til Saab 9000. Saaben fikk en bakaksel i stål etter en test med Fiats alternativ og Alfa Romeos på svensk sjøis da man fant ut at denne ga best veigrep. Fiat Croma beholdt den mer avanserte, delte bakakselen som ga bedre komfort.

Saab 9000 ble første gang solgt som årsmodell 1985 med ett motoralternativ; firesylindret, to liter, turbo og 175 hk. Året etterpå ble samme motor introdusert uten turbo. I løpet av 1988 ble modellen 9000 CD introdusert. Den hadde sedankarosseri, var litt lengre og var til å begynne med kun utstyrt med turbomotor. I 1990 kom det en  2,3-litersmotor som et alternativ. I begynnelsen bare uten turbo (150 hk), men året etter med fulltrykksturbo på 200 hk. Fra 1994-modellen med lavtrykksturbo på 170 hk. 1994 kom også med en ny motor på 2,0 l med turbo. Med en 200 hk motor ble Saab 9000 solgt som en såkalt «Aero» i 1991, en ekstra sportslig modell med mye utstyr.

I 1992 kom 2. generasjon ved introduksjonen av en ny modell, kalt 9000 CS. Denne var en videreutvikling av 9000 CD, men kom i kombicoupé slik som 9000CC og med lavere front og høyere bakpart. Året etter, som årsmodell 1993, kom Aero-modellen tilbake med 225 hk og CS-karosseri. Samtidig ble Griffin-versjonen introdusert, en mer luksus- og komfortfokusert 9000 CD enn den sportslige Aero og med 200 hk.  

Den siste Saab 9000 ble produsert 6. mai 1998 og ble avløst av Saab 9-5.

## Eksterne lenker
*
No Rest for the Wicked

***No Rest for the Wicked*** er et heavy metal-musikkalbum og Ozzy Osbournes femte studioalbum som soloartist.

Albumet ble først utgitt 22. oktober 1988, så 22. august 1995 og igjen 25. juni 2002.

## Sporliste
# «Miracle Man» – 3:43
# «Devil's Daughter (Holy War)» – 5:14
# «Crazy Babies» – 4:14
# «Breakin' All the Rules» – 5:14
# «Bloodbath in Paradise» – 5:02
# «Fire in the Sky» – 6:24
# «Tattooed Dancer» – 3:23
# «Demon Alcohol» – 4:27
# «Hero» – 4:45 

;Bonusspor (2002-utgaven)
#«The Liar» - 4:29
# «Miracle Man» (konsertopptak) – 3:47

## Personell
* Ozzy Osbourne – vokal
* Zakk Wylde – gitar
* Bob Daisley – bassgitar
* Randy Castillo – trommer
* John Sinclair – keyboard

## Eksterne lenker
*
Mans våpenskjold

**Mans våpen** dateres formelt fra 12. juli 1996. Ettersom Man er en britisk kronbesittelse er våpenet mer presis beskrevet som monarkens våpen for Man.

Våpenskjoldet avbilder av et triskele, et symbol som består av tre bøyde menneskelige bein i rustning på et rødt felt. Triskelet er et gammelt symbol, som har vært brukt på Man tilbake til middelalderen. Opprinnelsen er antagelig norrøn. To fugler på hver side av våpenskjoldet holder det oppe, den ene er falk og den andre er en ravn. Falken symboliserer den tiden i Mans historie da Henrik IV av England ga Man med alle rettighetene til øya til John I Stanley av Man på den betingelse at han viste sin hyllest og betalte to vandrefalker til ham og til alle framtidige konger av England på dennes kroningsdag. Denne tradisjonen ble opprettholdt fram til kroningen av Georg IV av Storbritannia i 1822. Ravnen er symbolet på den betydning som den har som symbol Mans norrøne bakgrunn. I 400 år var Man styrt og preget av norrøn kultur. Ravnen er også Odins symbol, og av den grunn også benyttet som krigsfane for norrøne hærer i middelalderen. Over våpenskjoldet er en kongekrone, Sankt Edvards krone, som representerer den britiske monarken, på Man titulert «kongen, herre av Mann».

Mottoet under våpenskjoldet er på latin: *Quocunque Jeceris Stabit* – *Hvorhen du kaster det, vil det stå* (dvs. triskelet).

Et banner av våpenskjoldet er benyttet som Mans flagg.

## Blasonering
Den formelle, heraldiske beskrivelsen (blasoneringen) av våpenskjoldet er:

*For the Arms: Gules a Triskele Argent garnished and spurred Or; and for the Crest: ensigning the Shield of Arms An Imperial Crown proper; and for the Supporters: Dexter a Peregrine Falcon and sinister a Raven both proper together with this Motto: 'Quocunque Jeceris Stabit'."*

## Referanser


## Eksterne lenker
* Government of the Isle of Man- coat of arms
Acacia Avenue

**Acacia Avenue** er en britisk metafor for en gjennomsnittlig, rolig forstadsgate med beboere fra middelklassen. Ifølge *[[The Guardian]]* har gatenavnet ihvertfall vært brukt som et bilde på tilfreds forstadssløvhet (contented suburban dullness) siden 1940-tallet, da Denis og Mabel Constanduros skrev et teaterstykke med tittelen *29 Acacia Avenue* (1943), og Henry Cass i 1945 laget en spillefilm basert på stykket. Gatenavnet har vært brukt både i situasjonskomedier på TV, i bøker og sangtitler, som i Heavy metal-bandet Iron Maidens «22 Acacia Avenue» fra albumet *The Number of the Beast* i 1982. 

Allerede i 1919 brukte forfatteren H.C. McNeile gatenavnet og bebyggelsen i en oppdiktet «Acacia Avenue» som en motsetning til arbeiderstrøket «Culman Terrace», som ble omtalt som «en lang, rett vei mellom to rader av små, kjedelige hus. Alle husene var like, med en liten hageflekk mellom inngangdøra og porten». Hovedpersonen gjør det klart at de som bor i Acacia Avenue ikke går på besøk til dem i Culman Terrace, som ligger to gater lengre nede.  

Det finnes flere enn 60 gater med navnet Acacia Avenue bare i Storbritannia. I 2006 gjennomførte forsikringsselskapet AA Insurance en intervjuundersøkelse blant rundt 200 beboere i 15 av disse, i like mange britiske byer. Etterpå publiserte selskapet noen av de funnene som best bekreftet klisjeen om den rolige middelklassegaten i forstaden: Mer enn halvparten var familier med to foreldre, eller eldre par. 2/3 bodde i treroms vertikaltdelte tomannsboliger; nesten alle hadde en hage; i 10% av hagene bodde det en hagenisse. Alle bortsett fra én familie var hvite. Familiene tjente, i gjennomsnitt, det som regnes som en gjennomsnittslønn, og de hadde vært i samme jobb i mer enn 11 år. Fire av ti oppga at Fish and chips var livretten. 
 
## Referanser


## Kilder
* 
* 
*
Saab 9-2X

**Saab 9-2X**, personbil av kombitype produsert av Fuji Heavy Industries for Saab fra 2004 til 2007.

9-2X er utviklet for det amerikanske markedet og baseres i stor grad på Subaru Impreza. Den har eksempelvis Subarus boksermotor, men har blitt "saabifisert" i utseendet, i interiøret og i understellet. Saab 9-2X var den første serieproduserte Saab med permanent firehjulsdrift.

## Eksterne lenker
*
Arabia Felix

**Arabia Felix** (latin for «det fruktbare Arabia», eller i overført betydning «det lykkelige Arabia») er en gammel betegnelse på den sørligste del av Den arabiske halvøy. De gamle romere delt inn den arabiske verden i Arabia Deserta, Arabia Felix og Arabia Petraea.

Fra omkring 800-tallet f.Kr.  til 525 e.Kr. dominerte to fremstående riker etter tur den sørlige del av Den arabiske halvøy, det sabeeiske og det himyarittiske. Området var relativt fruktbart med tilstrekkelig nedbør og et fuktig klima, og det bidro til å forsørge en bofast befolkning. Disse sivilisasjonene  var så imponerende og velstående at grekerne kalte området for *Eudaimon Arabia*, «det lykkelige Arabia». Romerne oversatte dette senere til sitt språk: *Arabia Felix*. Herodot skrev omkring 450 f.Kr.: «Dette er det eneste landet i verden der røkelse vokser, og myrra, og kanel, og eteriske oljer ....hele landet dufter av overjordisk vellukt».

Det er dem som hevder at *Eudaimon Arabia* rett og slett er en gresk feiloversettelse. Det ordet som ligger til grunn er Jemen, som i våre dager er navnet på landet som dekker det meste av det gamle Arabia Felix. På arabisk betød Jemen fra begynnelsen av høyre side eller høyre hånd. Når araberne nevner de fire himmelretninger begynner de med øst, der solen går opp. På denne måten har Jemen (som altså betyr «høyre [hånd]»), også fått betydningen *sør*. Eller, sier araberne, høyre hånd er mye finere en den venstre. Den venstre hånden kalles gjerne for «den skitne hånden», og antitetisk oppfattes motsatt hånd dermed som den velsignede, den lykkelige.

Dermed har antikkens grekere oppfattet dette området -  *Arabia Yemen* - som det lykkelige Arabia - *Eudaimon Arabia* - *Arabia Felix*. Egentlig betød det på arabisk bare *det [høyre = ] sørlige Arabia*. 

## Litteratur
* Abdulghani Al-Hajebi: *La Représentation de l'Arabie heureuse dans les récits des voyageurs français de la Renaissance à l’époque de  la colonisation*, Thèse, Université de Rouen, 28 janvier 2010, dir. François Bessire.
* G.W. Bowersock: "The three Arabias in Ptolemy's geography" og "Arabs and Saracens in the *Historia Augusta*" hos G.W. Bowersock, *Studies on the Eastern Roman Empire*, Goldbach, 1994.
* F. Millar: *The Roman Near East*, London, 1994, pp. 514.
Vinko Bogataj

**Vinko Bogataj** (født 4. mars 1948 i Brezovica pri Kropi) er en slovensk tidligere skihopper som konkurrerte for Jugoslavia på 1960- og 1970-tallet. Han er kjent i USA for et svært stygt fall som i mange år ble vist som en del av åpningssekvensen i TV-programmet Wide World of Sports på ABC.

Bogataj deltok i skiflygingsuka i Oberstdorf i 1970. Under sitt tredje hopp 21. mars mistet han balansen i overgangen til hoppet, falt ut over sidekanten på hoppet og landet like ved publikum på kulen. Rennet ble overført av det amerikanske TV-selskapet ABC.

ABCs sportsprogram Wide World of Sports ble åpnet med en sekvens med klipp fra diverse lykkelige og uheldige øyeblikk fra sportens verden, sammen med ordene «the thrill of victory... and the agony of defeat». Opptaket av Vinko Bogatajs dramatiske fall illustrerte «the agony of defeat» helt til programmet ble nedlagt i 1998. Det gikk for øvrig flere år før Bogataj ble klar over at han var blitt landskjent i USA for fallet sitt.

Bogataj fikk en mild hjernerystelse, men ble ikke alvorlig skadet i fallet. Han var tilbake som hopper igjen sesongen etter, men han oppnådde aldri de store resultatene. Blant få internasjonale resultater er hans 58.-plass sammenlagt i den tysk-østerrikske hoppuka 1968/69.

Vinko Bogataj er gift og har to døtre, og bor i dag i Lesce i Slovenia. Han har arbeidet på støperi og vært lastebilsjåfør, men er nå pensjonert og dyrker hobbyen kunstmaling. Han var den første treneren til verdensmester Franci Petek, som kommer fra Lesce.

## Referanser


## Kilder
* Los Angeles Times: Bogataj Fell Into Fame (9. februar 2002)
* The Thrill of Victory and 'The Agony of Defeat' – Artist Vinko Bogataj
* Skiernet.com: Skiing Into History: The Most Memorable Runs
* ABC Sports: Wide World of Sports Highlights -- 1970s
* FIS: Resultater (ufullstendig)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 271

## Eksterne lenker
*
Christopher McCandless

**Christopher Johnson McCandless** (født 12. februar 1968 i El Segundo i California, død medio august 1992 på Stampede Trail i Alaska) var en amerikansk vandrer som tok navnet **Alexander Supertramp**. Han vandret inn i villmarken i Alaska med lite mat og utstyr for å bo en periode i ensomhet. Nesten fire måneder senere døde han av sult nær Denali National Park and Preserve. Forfatteren Jon Krakauer ble inspirert av detaljene i hans historie og ga ut boken *[[Into the Wild]]* i 1996. I 2007 regisserte Sean Penn en film med samme navn med Emile Hirsch som McCandless.

## Referanser
Kristian Alfonso

**Kristian-Joy Alfonso** (født 5. september 1963 i Brockton i Massachusetts) er en Daytime Emmy-nominert amerikansk såpeopera-skuespiller, og tidligere kunstløper og modell. Hun er kjent for sin rolle som Hope Williams Brady i TV-serien *[[Days of our Lives]]*.

Alfonso begynte sin karriere som kunstløper og olympisk mester i Junior-OL. I en alder av 13 år endte hun sin karriere på skøyter på grunn av en akeulykke og Alfonso begynte å jobbe som modell. Innen hun var 15 år hadde hun dukket opp på forsiden av over 30 aviser og ukeblader deriblant *[[Vogue]]* og *[[Harper's Bazaar]]*. Hun debuterte som skuespiller i TV-filmen *The STARMAKER* i 1981. Men hennes karriere tok ikke av før i april 1983, da hun begynte å spille Hope Williams i såpeoperaen *Days of our Lives*.

Alfonso forlot TV-serien i april 1987 for å spille i såpeoperaen *[[Falcon Crest]]* som Pilar Ortega i de siste sesongene av denne serien. Hun returnerte til *Days of our Lives* en kort stund  mellom april og juli 1990. I 1993 spilte hun sammen med Dolph Lundgren i filmen *Joshua Tree* hvor hun spilte en politimann som ble bortført av en uskyldig fange som var på rømmen fra fengsel.

Alfonso var også med i TV-serien *[[Venner for livet]]* i episoden som heter «The One That Could Have Been». Alfonso har vært gift to ganger og er mor til to sønner, i tillegg til at hun har en stesønn.

## Eksterne lenker
* 
*
Erik G. Braathen

**Erik Gunnar Braathen** (født 31. oktober 1955 i Oslo) er en norsk forretningsmann.

Han var administrerende direktør for flyselskapet Braathens 1989–1999 og styreleder for Norwegian Air Shuttle 2004–2009. Han har også drevet egen investeringsvirksomhet.

Han er utdannet innen økonomi og ledelse fra University of Washington i Seattle og American Graduate School of International Management i Phoenix.

Han er sønn av Bjørn Gunnar Braathen og Else Braathen (født Færden).

## Referanser
Mastotermitidae

* *[[Mastotermes darwiniensis]]*
* † *Blattotermes*
* † *Miotermes*
* † *Spargotermes*

**Mastotermitidae** er en gruppe (familie) av insekter som tilhører underordenen termitter. Familien omfatter bare én nålevende art, den australske *[[Mastotermes darwiniensis]]*, som er regnet for den mest primitive nålevende termitten.

## Arter

Arten *Mastotermes darwiniensis* lever i det nordlige Australia.

Mastotermitidae har bare én nålevende representant, men familien er kjent fra fossiler fra tertiær-tiden. Familien omfatter omfatter flere utdødde arter, hvorav noen er funnet i Sør-Amerika og Europa. Man kjenner til minst tre fossile slekter, og slekten *Mastotermes* omfatter også noen utdødde arter.

## Levevis
Den nåværende arten i familien skiller seg fra andre termitter ved at kolonien ikke har én enkelt dronning, men tallrike kjønnsmodne hunner som ikke skiller seg mye fra arbeiderne i utseende, og som legger egg. Et trekk de har felles med kakerlakker (som termittene er en undergruppe av), er at eggene legges i eggkapsler (oothek) med opptil 24 egg.

## Systematisk inndeling

* **Ekte insekter** (Ectognatha) 
** **Dicondylia**
*** **[[Vingede insekter]]** (Pterygota) 
**** **[[Neoptera]]** («nyvinger») 
***** Overorden **Dictyoptera** 
****** Orden **[[Kakerlakker]]** (Blattodea)
******* Underorden Termitter (Isoptera)
******** Familie Mastotermitidae
********* *[[Mastotermes darwiniensis]]*
## Kilder

## Eksterne lenker
* 

* Tree of Life: Mastotermitidae Med flotte bilder.
* Norsk Entomologisk forening
NM i fotball for kvinner 1993

**[[NM i fotball for kvinner|Norgesmesterskapet i fotball for kvinner]] 1993** er en norsk fotballturnering. 
Det var det 16. offisielle norgesmesterskap. Trondheims-Ørn slo Asker i finalen som ble spilt lørdag 23. oktober på Bislett Stadion i Oslo. Trondheims-Ørn vant dermed etter å ha tapt de fire første finalene de deltok i (en rekord de deler med Sprint Jeløy).

Trondheims-Ørn kom til finalen ved å slå Stadsbygd, Molde, Fløya og Donn.
Asker kom til finalen ved å slå Hamkam, Spjelkavik, Grand Bodø og Klepp.

## Småfakta
* Det var bare ett 1.-divisjonslag som ble slått ut mot laveredivisjonslag, Sandviken ble slått ut mot Haugar.
* Den største seieren i Norgesmesterskapet det året var Fløyas 13-1 over Alta.

## 1. runde
De fleste kampene ble spilt torsdag 20. mai (Kristi himmelfartsdag).

1= Onsdag 19. mai
2= Mandag 24. mai
3= Tirsdag 25. mai
4= Torsdag 27. mai
5= Mandag 31. mai

## 2. runde
De fleste kampene ble spilt onsdag 9. juni.

6= Tirsdag 8. juni
7= Lørdag 12. juni
8= Usikker dato

## 3. runde
De fleste kampene ble spilt onsdag 14. juli.

9= Usikker dato
10= 21. juli

## Kvartfinaler

 
## Semifinaler

## Finale
}
|
| Linda Medalen Kristin Sandberg 
| align=center valign=top width=30% | *Askers lag (4-5-1)*:
Lisbet Vedvik

Lene Andersen, Benedicte Tømmervik, Tina Svensson, Merete Halvorsen

Hilde Dvergsdal (Kjersti Thun 82.), Margunn Humlestøl, Hege Gunnerød, (Inger Knuten 74.), Petra Bartelmann

Linda Medalen
|- style=font-size:85%
| 
| colspan=3 align=center | Bislett stadion, OsloTilskuere: 2580 Vibeke Karlsen, Ellingsrud
|}

## Kilder
* Referater fra semifinalene i Aftenposten 30. september 1993, side 46
* «Duoen som ikke lot seg stoppe», referat fra Aftenposten 24. oktober 1993, side 22
* Stein Langørgens hjemmeside
Danny Aiello

**Danny Aiello** (født 20. juni 1933 i New York City i USA, død 12. desember 2019) var en amerikansk skuespiller som spilte i en rekke høyt profilerte filmer, blant annet *[[Once Upon a Time in America]]*, *[[Ruby (film)|Ruby]]*, *[[Gudfaren 2]]*, *[[Hudson Hawk]]*, *[[Kairos røde rose]]*, *[[Forhekset av månen]]*, *[[Léon]]*, *[[Two Days in the Valley]]* og *[[Dinner Rush]]*. 

Aiello begynte som skuespiller i 1970-årene. En av hans tidligste roller var som en baseballspiller i 1973 i baseballdramaet *Bang the Drum Slowly* med Robert De Niro. Aiello hadde rollen som Tony Rosato i *Gudfaren 2* fra 1974, der han hadde den berømte setningen «Michael Corleone sier hallo!» under en hit på en rivaliserende gangster som het Michael V. Gazzo.

Selv om mange av figurene hans var vulgære og voldelige, skildret Aiello også følsomme og vennlige mennesker med en jordnær sans for humor. Han spilte nattklubbeieren og Lee Harvey Oswalds attentatmann Jack Ruby i den biografiske filmen *Ruby* fra 1992.

Han debuterte som skuespiller i filmene *[[Den siste kampen]]* og *[[The Godmothers]]* i 1973. Hans siste rolle var i filmen *[[Little Italy (film)|Little Italy]]* fra 2018.

I 70-årsalderen spilte han inn flere album som jazzsanger og turnerte med et storband.

## Filmografi i utvalg
* 1973 – *[[Den siste kampen]]*
* 1974 – *[[Gudfaren 2]]*
* 1976 – *[[Svartelisten]]*
* 1981 – *[[Politistasjonen Fort Apache]]*
* 1984 – *[[Ondt blod i Amerika]]*
* 1985 – *[[Kairos røde rose]]*
* 1989 – *[[Gjør det rette]]*
* 1987 – *[[Forhekset av månen]]*
* 1991 – *[[Hudson Hawk]]*
* 1994 – *[[Léon]]*
* 2000 – *[[Dinner Rush]]*

## Referanser


## Eksterne lenker
* 
*
Saab 90

**Saab 90** er en personbil produsert av Saab som årsmodell 1985&ndash;1987. Saab 90 var en videreutvikling av Saab 99, modernisert med bakdel fra 900 sedan. Saab byttet navn fra 99 til 90 for at navnet skulle harmonisere bedre med Saab 900 og 9000. Lik de andre Saab-modellene som kom i 1985 var motoren utstyrt med herdede ventiler slik at den skulle kunne kjøre på blyfri bensin. Saab 90 ble kun levert med 2 dører og bare med Saabs 2,0-litersmotor på 100 hestekrefter. En 4-trinns manuell gearkasse var standard, men en 5-trinns kasse ble levert mot tillegg. Bilen ble produsert i 25 378 eksemplarer. Produksjonen ble gjort av Valmet i Nystad i Finland. Den gamle 2,0-motoren kom aldri med katalysator og på grunn av nye krav om reduserte karbonmonoksid-utslipp ble produksjonen lagt ned i løpet av 1987.

Første gangen navnet Saab 90 ble brukt var etter andre verdenskrig, da Saab presenterte passasjerflyet Saab 90A Scandia.
Björn Envall

**Björn Envall**, født 21. april 1942, er en svensk designer og tidligere sjef for Saabs designavdelning. 

Björn Envall begynte som lærling hos Sixten Sason på Saab på 1960-tallet. Etter en kort periode hos Opel tok Envall over etter Sason som døde i 1967 og ledet Saab-designen videre fra SAAB 99 fram til SAAB 900 (1993) og Saab 9000. I løpet av 1970-tallet skapte Saab under Envalls ledelse Combi Coupé-versjonen av SAAB  99 som i 1978 ble Saab 900. Innenfor rammen av samarbeidet i De fires klubb sto Giorgetto Giugiaro for hoveddesign, mens  Björn Envall "saabifiserte" Fiat Croma/Lancia Thema til SAAB 9000.
Sixten Sason

**Sixten Sason**, eg. *Karl-Erik Sixten Andersson*, født 12. mars 1912 i Skövde, død 1. april 1967 i Solna, Råsunda, var en svensk industridesigner.

## Biografi
### Tidlige liv
Sixten Sason vokste opp utenfor Skövde der faren arbeidet som stenhugger. Sason ble tidlig interessert i teknikk og som tenåring begynte han å lage tegninger og illustrasjoner til ulike motortidsskrifter. 15 år gammel sendte han en tegning til Husqvarna og etter denne tegningen skal en bensintank ha blitt produsert. I 1928 fikk han i oppdrag å tegne en motorsykkel for Husqvarna. 

Sasons avtjente sin verneplikt som flymekaniker på  1930-tallet. Etter å ha vært med i en flyulykke lå han lengre tid på sykehus i årene 1934-1939. Under sykehusinnleggelsene ga han seg i kast med studier og illustrerte ulike tidsskrifter. I løpet av 1930-tallet lagde Sason flere fremtidsversjoner om blant annet Öresundsbro (1939) og sirkulære parkeringshus (1936). Han illustrerte også sine ideer om fremtidens byer. 

I hele sin karriere brukte han Pierre Olofsson som fargeekspert, blant annet i forbindelse med fargevalg til Saabs modeller.

### Sasons arbeid hos Saab
Sason har en stor plass i Saabs historie som skaperen av Saab-designen. Han ble ansatt i 1939 hos Saabs flydivisjon. Her lagde her ulike skisser og illustrasjoner til selskapet kataloger og produktblad. Når Saab senere starter sin bilproduksjon var Sason allerede med ved skapelsen av «ur-Saaben» – SAAB 92. 

Sason skulle som sjefsdesigner hos SAAB være med i den videre utviklingen gjennom modellene 93, 95 og til slutt 99 – Sasons største verk. SAAB 99 var Saabs førsta store bil og Sason skapte designen som den dag i dag fortsatt finnes hos Saab sine biler. SAAB 99 ble senere utviklet til Saab 900. Sason rakk aldri å se sitt verk i produksjon da han døde brått rett før lanseringen i 1967. Björn Envall som var ansatt hos *Sason Design* allerede som 18-åring tok over som Saabs sjefsdesigner etter Sason. I løpet av sin tid hos Saab lagde Sason også konseptbilen Saab Catherina.

I tillegg til konstruksjonarbeidet hos Saab tok Sason oppdrag som formgiver for andre selskap som Husqvarna, der han designet symaskiner, husholdningsapparater og motorsykler. For Electrolux designet han blant annet kjøleskap, gulvbonere og utenbordsmotorer. Han formga også Hasselblads-kamera.

## Produkter designet av Sason
* Saabs personbilmodeller fram til 1967 
** SAAB 92 (1946)
** SAAB 93 
** SAAB 96
** SAAB 99 (1967)
* Hasselbladskamera 1600F (1948) 
* Husqvarnas legendariske motorsykkel Silverpilen (1955)
* Husqvarna motorsag
* Monarks Monarscoot (1957)
* Electrolux golvboner
* Electrolux støvsugere, blant annet Z 70 (1957)

## Referanser
* Svensk industridesign: En 1900-talshistoria, Lars Brunnström (red), ISBN 9151843870


## Eksterne lenker
* Utstilling oktober måned 2005 i Trollhättans kunsthall om Sasons design
Vredens dag

**Vredens dag** kan referere til
**[[Dies irae]]* (fra latin og betyr "Vredens dag"), en hymne fra 1200-tallet.
**Vredens dag*, bok fra 1998 skrevet av Karl Arne Blom.
*Vredens dag er en kriminalroman fra1999 skrevet av Kurt Aust. 
**Vredens dag*, et spor på Finn Kalviks utgivelse Fyll mine seil
**[[Vredens dag (film)|Vredens dag]]*, dansk film fra 1943.
*''Vredens dag'', tilnavn på den egyptiske revolusjonen i 2011.